**Cwestiynau’r Ymgynghoriad**

# **Ydych chi’n cytuno mai’r cam ffurfiol cyntaf am dorri darpariaethau Rheoliad Dirprwyedig (UE) 2016/128 ar fwyd at ddibenion meddygol arbennig ar gyfer babanod fyddai Hysbysiad Gwella sy’n cyd-fynd â’r darpariaethau gorfodi ar gyfer Rheoliadau Bwyd ar gyfer Grwpiau Penodol (Gofynion o ran Gwybodaeth a Chyfansoddiad) (Cymru) 2016 (gorfodi Rheoliad UE 609/2013) a Rheoliadau Bwyd ar gyfer Grwpiau Penodol (Gofynion o ran Gwybodaeth a Chyfansoddiad) (Diwygio) (Cymru) 2019 (sy’n cynnwys gorfodi’r darpariaethau ar gyfer Bwyd at Ddibenion Meddygol Arbennig heblaw am Fwyd at Ddibenion Meddygol Arbennig ar gyfer babanod)?**

# **Ydych chi’n cytuno mai’r cam ffurfiol cyntaf am dorri darpariaethau Rheoliad Dirprwyedig (UE) 2016/127 ar fformiwla babanod a fformiwla ddilynol fyddai Hysbysiad Gwella sy’n cyd-fynd â’r darpariaethau gorfodi ar gyfer Rheoliadau Bwyd ar gyfer Grwpiau Penodol (Gofynion o ran Gwybodaeth a Chyfansoddiad) (Cymru) 2016 a Rheoliadau Bwyd ar gyfer Grwpiau Penodol (Gofynion o ran Gwybodaeth a Chyfansoddiad) (Diwygio) (Cymru) 2019?**

[Noder na fyddai’r drefn orfodi arfaethedig yn atal erlyniad troseddol fel y cam cyntaf os bydd yr achos o dorri amodau yn gyfystyr â throsedd dan Ddeddf Diogelwch Bwyd 1990 (e.e. os oedd y bwyd yn niweidiol i iechyd yn groes i adran 7). Dan yr amgylchiadau hyn, ni fyddai’r swyddog awdurdodedig yn erlyn rhywun am dorri rheoliadau Bwyd at Ddibenion Meddygol Arbennig neu Fformiwla Babanod neu Fformiwla Ddilynol, ond am dorri Deddf Diogelwch Bwyd 1990. Hefyd, byddai methu â chydymffurfio â hysbysiad gwella a gyflwynwyd dan y Rheoliadau yn ennyn cosbau troseddol.]

1. **Hoffem wybod eich barn ar yr effeithiau y bydd y rheoliadau hynyn eu cael ar yr iaith Gymraeg, yn benodol ar gyfleoedd i bobl ddefnyddio’r Gymraeg a pheidio â thrin y Gymraeg yn llai ffafriol na’r Saesneg.**

Beth fyddai’r effeithiau yn eich tyb chi? Sut y gellid cynyddu’r effeithiau positif a lliniaru’r effeithiau negyddol?

1. **Eglurwch hefyd sut rydych chi’n credu y gallai’r rheoliadau arfaethedig gael eu llunio neu eu haddasu er mwyn cael effeithiau positif neu fwy o effeithiau positif ar gyfleoedd i ddefnyddio’r Gymraeg ac ar beidio â thrin y Gymraeg yn llai ffafriol na’r Saesneg; a pheidio â chael effeithiau andwyol ar gyfleoedd i ddefnyddio’r Gymraeg ac ar beidio â thrin y Gymraeg yn llai ffafriol na’r Saesneg.**
2. **Rydym wedi gofyn nifer o gwestiynau penodol. Os oes gennych unrhyw faterion cysylltiedig nad ydyn ni wedi mynd i’r afael â nhw, defnyddiwch y lle hwn i wneud hynny:**

Rhowch eich sylwadau yma: